《雨宿偏岩子》
清代·陈遹声

舟人知风雨，泊舟偏岩子。日脚漏微红，电光闪黯紫。

茅屋两三家，大风撼不已。山川杳霭中，云树模糊里。

行人擎破伞，唤渡候江汜。渔父棹船来，披蓑卖鳊鲤。

米颠坐泼墨，一幅好山水。

作者简介：陈遹声，字蓉曙，诸暨人。光绪丙戌进士，改庶吉士，授编修，历官四川川东道。有《畸园老人诗集》。